Aká je predpokladaná životnosť motora podlahového vysávača?
Faktom je, že na životnosť elektromotora vplýva aj to, akú údržbu realizuje sám spotrebiteľ. Začína sa to od pravidelného vyprázdňovania nádoby, vrecka či výmeny alebo umývania filtrov. Toto všetko môže výrazným spôsobom vplývať na výkon i výdrž motora. Životnosť motora v odborných testoch je normovaná na 500 hodín. Ak vysávač dosiahne túto hodnotu, testom úspešne prešiel. V praxi sa však nachádza množstvo vysávačov, ktorých motor zvládne v priemere 300 až 400 hodín. Následne dochádza k strate výkonu.
Bezpochyby sú pre alergikov najlepšou voľbou vodné vysávače. Tie disponujú najvyššou úrovňou filtrácie. Okrem toho, že v nádobe s vodou, ktorá funguje ako vodný filter, sa zachytávajú hrubé nečistoty, voda eliminuje vírenie prachu a prachové častice. Pri vyprázdňovaní prach neuniká. Vodné vysávače navyše disponujú aj prídavným filtrovaním, najčastejšie v podobe HEPA filtrácie. Vhodné sú pre alergikov aj vreckové vysávače s jednorazovými vreckami a HEPA filtračnou vložkou.